Publication: Magyar Közlöny
Issue: MK-2010-74 (Year: 2010, Number: 74)
Era: contemporary
Section: „2. számú melléklet a 191/2002. (IX. 4.) Korm. rendelethez
Paragraph Index: 145

6. G-MODUL: A termék egyedi vizsgálata 1. Ez a modul azt az eljárást írja le, amelyben a gyártó biztosítja, és kiadott nyilatkozatával megerõsíti, hogy a 2. pont szerint tanúsított robbanóanyag kielégíti e rendelet vonatkozó követelményeit. A gyártó köteles a robbanóanyagon a „CE” megfelelõségi jelölést elhelyezni, és az EK megfelelõségi nyilatkozatot kiállítani. 2.1. A bejelentett szervezetnek vizsgálnia kell a robbanóanyagot a 2. § 5. pontjában hivatkozott szabványok vizsgálati eljárásai szerint vagy azzal egyenértékû vizsgálatokkal annak megállapítására, hogy megfelel-e e rendelet vonatkozó követelményeinek. 2.2. A bejelentett szervezetnek saját számát el kell helyeznie, illetve el kell helyeztetnie minden egyes jóváhagyott robbanóanyag-terméken, és ki kell adnia az EK megfelelõségi tanúsítványt az elvégzett vizsgálatok alapján. 3.1. A mûszaki dokumentáció célja, hogy lehetõvé tegye e rendelet követelményeinek való megfelelés értékelését, továbbá a robbanóanyag koncepciójának, elõállításának és mûködésének megértetését. 3.2. A mûszaki dokumentációnak tartalmaznia kell: 3.2.1. a termék típusának általános leírását, 3.2.2. az alkatrészek, részegységek, áramkörök stb. terveit, gyártási rajzait és terveit, 3.2.3. azokat a leírásokat és magyarázatokat, amelyek az említett rajzok és tervek, továbbá a mûködés módjának megértéséhez szükségesek, 3.2.4. a hivatkozott azon honosított harmonizált szabványok felsorolását, amelyeket teljes egészében vagy részben figye lembe vettek, továbbá az alapvetõ követelmények teljesítéséhez választott megoldások leírását, 3.2.5. a tervezési számítások, vizsgálatok stb. eredményeit, 3.2.6. a vizsgálati jegyzõkönyveket.”

Source: https://magyarkozlony.hu/hivatalos-lapok/02f69c94ebdf518b76c08754e59ab0c209b837e4/dokumentumok/834730357cbea0c5a8d9a0c806e65c813dfef740/letoltes